Riaan en Kari Doorduin: Injusuthi stap: Dag 1
Begin 7:00 om alles op te pak. Teken in. En kom eers 9:00 weg. Stap in die rigting van Battlecaves en draai links net na die Marblebaths afdraai. Hou lekker gamebreak oppad na die "bult". Verwar toe 'n padjie met die "bult" maar kry dit op die ou-end toe ook reg. Stap verder aan en kry 'n lekker padjie verder op na Centenary hut. Oppad boontoe kry ons 'n paar Elande wat aan die ander kant van die vallei wei. Voor donker by die hut aangekom en onsself tuisgemaak. Die hut is nie in 'n goeie toestand nie, maar bied wel goeie skuiling teen die sterk wind wat gewaai het. Lekker kos gemaak. Kari het maalvleis gedroog wat baie lekker was... (ons stapgenote het tent opgeslaan, maar ons het op die stoep gekiep, want Riaan slaan nie 'n tent op as dit nie nodig is nie...;-) Die nag erg hard gewaai. Gelukkig was ons knus in ons dons, met rugsakke wat darm 'n skans teen die ergste wind bied. k)
om Mei 12, 2008